અમદાવાદ: આજે શરૂઆતે જ શેરબજાર નીચા ગેપથી ખૂલ્યું હતું. બીએસઇ સેન્સેક્સ ૩૨૭ પોઇન્ટના ઘટાડે ૨૩,૯૬૦, જ્યારે એનએસઇ નિફ્ટી ૯૧ પોઇન્ટના ઘટાડે ૭,૨૯૫ પોઇન્ટની સપાટીએ ખૂલી હતી. ખાસ કરીને આઇટી સ્ટોક્સમાં મોટો ઘટાડો નોંધાયો હતો. વૈશ્વિક બજારમાં જોવા મળેલા પ્રેશર તથા સ્થાનિક મોરચે વિદેશી સંસ્થાગત રોકાણકારોની ભારે વેચવાલીએ શેરબજાર તૂટ્યું હતું. આમ, સેન્સેક્સ ૨૪ હજારની નીચે, જ્યારે નિફ્ટી ૭૩૦૦ની નીચે જોવાયો હતો.